Eduard Rang
Eduard Rang (6. juuni 1910 Riia – 24. juuni 1961 Viljandi) oli eesti fotograaf. Pärast üldhariduse omandamist õppis fotograafiat Riias oma isa ateljees. Sõjaväes sundaega teenides oli Pärnus 6. Üksiku Jalaväepataljoni fotograaf. Seejärel võttis üle Aleksander Livenströmi ateljee Viljandis. Ateljee asus aadressil Jakobsoni 24. Ta oli Käsitööstuskoja graafikatööstuse sektsiooni liige ja Viljandi Tööoskusameti ekspert fotograafia alal.